Dodge chce získať späť titul najrýchlejšieho sériového auta sveta, už to bude musieť byť elektromobil
Americká automobilka Dodge je známa nielen veľkými pickupmi a SUV, ale predovšetkým svojimi športovými autami a americkými "muscle cars". Ako píše portál InsideEVs, automobilka si znova chce uchmatnúť titul najrýchlejšieho sériovo vyrábaného auta, ktorý mu vyfúkla Tesla s príchodom verzie Model S Plaid.
Objemné americké osemvalce na elektriku už jednoducho nestačia. Zistil to aj Dodge, ktorý stojí za najrýchlejším sériovo vyrábaným autom na svete. To ale už nie je pravda, keďže Tesla nedávno oficiálne uviedla na trh Model S Plaid, so zrýchlením z 0 na 60 míľ/h (96 km/h) pod dve sekundy.
Dodge Challenger z roku 2018 vo verzii Demon, ktorý bol teda donedávna najrýchlejším sériovým autom na svete, dosiahol rýchlosť 60 míľ/h za 2,3 sekundy. Je to bezpochyby pozoruhodný čas, nakoľko bol dosiahnutý so spaľovacím motorom a ten voči elektromotoru zaostáva najmä pri krútiacom momente.
Ak chcú byť znova lídrom, musia siahnuť po elektrike
Uznávaný detroitský novinár Paul Eisenstein vo svojom článku prezradil, že Dodge už na elektrickej verzii "muscle car" pracuje. Ako uvádza AutoBlog, prechod na elektrifikáciu v rámci automobilky Dodge je možný aj vďaka tomu, že americký výrobca áut aktuálne patrí do koncernu Stellantis, ktorý po vzore všetkých ostatných veľkých koncernov naplno rozbieha elektro-ofenzívu.
Podrobnosti o najrýchlejšom Dodge aký kedy automobilka vyrobí zatiaľ nepoznáme. Pri elektromobiloch zohráva veľmi dôležitú rolu aj aerodynamika, preto je dosť možné, že vôbec nepôjde o hranatý muscle car, akým je aktuálny Challenger.
Pre milovníkov objemných motorov ale máme aj dobrú správu. Motor Hemi V8 podľa všetkého ešte nekončí a ukáže sa aj v nadchádzajúcej generácii Challengera, respektíve jeho súrodenca s označením Charger.
Hovorí sa však aj o plug-in hybridnej motorizácii, ktorá by slávnu V8 mohla nahradiť a ktorá by ponúkla podobný, alebo dokonca vyšší výkon pri nižších emisiách. Všetko je tak ešte otvorené a koniec koncov, ani príchod elektrického Challengera neočakávame v blízkej dobe – skôr v časovom horizonte dvoch až troch rokov. Dovtedy sa určite dozvieme množstvo nových a detailnejších informácií.
Musk odkazuje svetu: Pripravte sa, že Cybertruck môže stáť aj milión dolárov
Výroba Tesly Cybertruck sa nezadržateľne blíži, významný moment príde ešte tento rok
Začne nová doba. Elektromobily budú lacnejšie než spaľováky, tvrdí šéf Volkswagenu
AKTUALIZOVANÉ Tesla otvorí nabíjačky Supercharger ostatným elektromobilom. Musk objasnil celý proces nabíjania
AMG ako spaľováky končia, od tohto dátumu budú len elektrické. Poznáme aj dátum predstavenia elektrického "Géčka"
Zahraniční vodiči si už na slovenských diaľniciach nezajazdia bez pokuty. Systémy v EÚ sa prepojí
Intel zakryl svoju neschopnosť nečakaným krokom. Pri nových čipoch zabije tradičné názvy
Modernú záchranu planéty začala Greta Thunberg. Z boja proti globálnemu otepľovaniu sa však stáva lacný marketingový nástroj
Medzinárodný tím chce vypátrať mimozemšťanov. Zábery UFO naznačujú, že sme na svete nemuseli byť prví
WHO žiada reguláciu e-cigariet: Výrobcovia sa často zameriavajú na deti, lákajú ich príchuťami
- 24 hod
- 48 hod
- 7 dní
-
- Za 10 € diel si pýtal servis Tesly opravu vyše 10 000 €. Neautorizovaný to zvládol za zlomok ceny
- Horúce letné dni sú kritické. Krajiny s najrozvinutejšou elektromobilitou už riešia problémy so stabilitou siete
- Koniec spaľovákov Mercedesu v Európe. Toto je definitívny dátum ich konca
- Tesla spúšťa predplatné svojho autopilota. Mesiac "bez šoférovania" ťa vyjde poriadne draho
- Tesla začala predávať v EÚ aj Model Y. Vieme, kedy by mohol byť na Slovensku
-
- Nabíjanie elektromobilov čaká revolúcia. Vynálezca kľúčového prvku Li-Ion batérií prišiel s prelomovou technológiou
- Ďalšia čínska automobilka začína žiť svoj "európsky sen". Dorazila prvá stovka luxusných SUV elektromobilov
- Zážitok z elektromobilu si už môže vychutnať každý Slovák, spustili prenájom Škody Enyaq. Koľko to stojí?
- Vodíkové lietadlo je našou revolučnou budúcnosťou. Na jeden záťah zvládne tisíce kilometrov
- Súboj elektrických športiakov, aký tu ešte nebol. Audi RS e-tron GT a Tesla Model S v 1000 km závode – kto vyhral?
-
- Takto vyzerá 2000 elektrických koní v praxi. Rimac v šprinte šialene rozdrvil Taycan aj BMW M5
- Dočkali sme sa. Tesla Semi mieri do masovej produkcie, objednala si ho aj Alza
- Vo Francúzsku mal vzniknúť "cintorín" elektromobilov. Sociálne siete zaplavil nový hoax
- Svet rieši ďalší škandál. Elektromobil známej automobilky nesmú ľudia parkovať v garáži a bez dozoru, môže zhorieť
- Vyvrátili najväčší mýtus o elektromobiloch. Závery novej štúdie zatvoria ústa všetkým kritikom